recursal/SuperWikiNEXT-32B huggingface dataset:
தும்புத்தடி
**தும்புத் தடி** என்பது ஏறத்தாழ ஐந்து அடி நீளமான தடியின் (குச்சி) ஒரு நுனியில் தும்பினால் ஆன கட்டைப் பொருத்தி உருவாக்கும் ஒரு வகைத் துடைப்பம் ஆகும். இதைத் *தும்புக்கட்டு* என்றும் குறிப்பிடுவர். இது நின்ற நிலையில் ஒரு இடத்தைப் பெருக்குவதற்கு ஏற்ற வகையில் வடிவமைக்கப்பட்டுள்ளது. இது இலங்கை, இந்தியா மற்றும் தென்கிழக்காசிய நாடுகளில் பெரிதும் பயன்படுத்தப்படுகிறது. தும்புத் தடி தயாரிப்பது ஒரு கைத்தொழில் ஆகும்.

அமைப்பு
-------

தும்புத் தடியை மூன்று பகுதிகளாகப் பிரிக்கலாம். இவை, பெருக்கும்போது பிடிப்பதற்குப் பயன்படும் "தடி", "குச்சி" அல்லது "தண்டு", பெருக்கும்போது நிலத்துடன் தொட்டுக்கொண்டிருக்கும் தும்புப்பகுதி, தும்புப் பகுதியைத் தடியுடன் இணைக்கும் அமைப்பு என்பவை.

தடி பெருக்குபவர் நிமிர்ந்து நின்றபடி பெருக்குவதற்கு வசதியான நீளத்தைக் கொண்டது. பிடிப்பதற்கு வசதியாக இது ஏறத்தாழ ஒரு அங்குல (24.5 மிமீ) விட்டம் கொண்ட உருளை வடிவில் இருக்கும். தொடக்க காலங்களில் இது மரத்தினால் ஆக்கப்பட்டுச் சீரான வட்ட வெட்டுமுகம் கொண்டதாகச் செப்பம் செய்யப்பட்டிருக்கும். பிற்காலத்தில், நேரத்தைச் சேமித்துச் செலவைக் குறைப்பதற்காக விளிம்புகள் மழுக்கப்பட்ட சதுர வெட்டுமுகம் கொண்டவையாக உருவாக்கப்பட்டதும் உண்டு. மரத்தின் விலை அதிகரித்ததால், அண்மைக் காலங்களில் இது நெகிழிப் பூச்சுடன் கூடிய மெல்லிய சுவர் கொண்ட இரும்புக் குழாய்களால் உருவாக்கப்படுகிறது.

பெருக்குவதற்கான தும்புப்பகுதி பொருத்துப் பகுதிக்குக் கீழே ஏறத்தாழ 6 ஆங்குல நீளமானது. நுனிப்பகுதி ஒரு அடிவரை இருக்கும் வகையில் இது விசிறி வடிவில் அமைந்திருக்கும். தொடக்கத்தில் இதற்குத் தென்னந் தும்பே பயன்பட்டது. தென்னை ஓலையின் அடிமட்டையை அல்லது தேங்காய் மட்டையை ஊறவைத்து, பின்னர் அதை அடித்து அதில் இருந்து தும்பு பிரித்தெடுக்கப்பட்டது. தற்காலத்தில், இயற்கைத் தும்புக்குப் பதிலாக நெகிழியினால் ஆன நார்கள் பயன்படுத்தப்படுகின்றன. 

தும்புப் பகுதியைத் தண்டுடன் பொருத்தும் பகுதி, தும்புப் பகுதியை விசிறி வடிவில் அமைப்பதற்கு ஏதுவாக முக்கோண வடிவில் அமைந்திருக்கும். முன்னர், தும்புப் பொருட்களாலேயே இப்பகுதி உருவாக்கப்பட்டிருந்தது. தும்புப் பகுதியை பல பகுதிகளாகப் பிரித்து தும்புக் கயிறுகளால் சுற்றிப் பின்னர் அவற்றை ஒன்றாகப் பிணைத்து இப்பகுதி உருவாக்கப்பட்டிருந்தது. பின்னர் இரும்புத் தகடுகளையும், இரும்பு ஆணிகளையும் பயன்படுத்தி இப்பகுதி அமைந்தது. தற்காலத்தில் இது அச்சில் வார்க்கப்பட்ட நெகிழியால் ஆக்கப்படுகிறது.

பயன்பாடு
--------

தும்புத் தடி பொதுவாக கட்டிடங்களின் உட்புறத்தில் அமைந்த இறுக்கமானதும், மட்டமானதுமானதுமான தரைகளைப் பெருக்கவே பயன்படுகிறது. குனிந்து பெருக்குவதற்குப் பயன்படும் பிற வகைத் துடைப்பங்களால் பெருக்கும்போது அவற்றின் கூந்தலின் பக்கவாட்டுப் பகுதியே தரையில் தொடுகையில் இருந்து குப்பைகளைத் தள்ளுகிறது. ஆனால், தும்புத் தடியில் தும்புப் பகுதியின் நுனியே தரையில் படுகிறது. இதனால், தும்புப் பகுதி கூடிய நீளத்துக்கு நிலத்தைல் படுவதை உறுதிசெய்ய அது விசிறி வடிவில் அமைக்கப்படுகிறது.

குனிந்து தரையைப் பெருக்குவதற்குப் பயன்படும் துடைப்பங்களைப் போலன்றி தும்புத் தடியால் பெருக்கும்போது இரண்டு கைகளும் பயன்படுத்தப்படுகின்றன. பெருக்குபவர் தும்புத் தடி ஏறத்தாழ நிலைக்குத்தாக இருக்கும்படி வைத்துத் தடியின் மேல் நுனியை இடது கையால் நிலையாகப் பிடித்தபடி, வலது கையால் தடியின் ந்டுப்பகுதியைப் பிடித்து அசைத்துப் பெருக்குவார். இது மூன்றாம் வகை நெம்புகோல் பொறிமுறை ஆகும்.
**தலப்பாகட்டி பிரியாணி** என்பது தமிழ்நாட்டில் பிரபலமான ஒரு அசைவ பிரியாணி உணவு விடுதி. இந்த அசைவ உணவு விடுதியின் பெயர் தலப்பாக்கட்டி நாயுடு ஆனந்த விலாஸ் பிரியாணி ஹோட்டல் என்பதாகும். இது திண்டுக்கல் பகுதிகளில் தலப்பாக்கட்டி நாயுடு கடை என்றும் அழைக்கப்படுகிறது.

வரலாறு
------

1952 ஆம் ஆண்டு பி. நாகசாமி நாயுடு என்பவர் "ஆனந்த விலாஸ்" பிரியாணி, சப்பாத்தி ஹோட்டல் என்ற பெயரில் திண்டுக்கல்லில் ஒரு உணவகத்தைத் தொடங்கினார். அவருடைய அனுபவமின்மையால் உணவகம் பொருளாதார இழப்புக்குள்ளானது. இதனால் உணவகம் மூடப்பட்டது. உணவகத் தொழில் தோல்வியடைந்ததற்கான காரணத்தை ஆராய்ந்தார். அவரே அடிக்கடி பிரியாணி செய்து பார்த்தார். இதில் அவருக்கு திருப்தி ஏற்பட மீண்டும் 1957 ஆம் ஆண்டு அதே பெயரில் உணவகத்தைத் திறந்தார். சமையல் பணியை அவரே செய்தார். அவரே சமைத்து, ருசி பார்த்து, வாடிக்கையாளர்களுக்கு வழங்கி வந்தார். ஒரு கட்டத்தில் பிரியாணியின் சுவை வாடிக்கையாளர்கள் மத்தியில் மிகுந்த வரவேற்பைப் பெற அந்த நுட்பத்தைத் தொடர்ந்து பயன்படுத்தத் தொடங்கினார். இவர் சமையல் பணியில் இருக்கும் போது, அவருடைய வழுக்கைத் தலையை மறைப்பதற்காக தலைப்பாகை கட்டிக் கொள்வார். அதே தலைப்பாகையுடன் வாடிக்கையாளர்களுக்குப் பரிமாறுவார். எப்போதும் தலைப்பாகையுடன் இருந்த அவரை தலப்பாகட்டு நாயுடு என்று அழைக்கத் தொடங்கினர். இன்று அதுவே தலப்பாக்கட்டி நாயுடு பிரியாணி கடை என்று அழைக்கப்பட்டு, பின்னர் தலப்பா கட்டி பிரியாணி கடையாகி விட்டது. 

தலப்பாகட்டி நாகசாமி நாயுடு 1978 ஆம் ஆண்டு காலமாகி விட்ட நிலையில் அவரது மகனான என். தனபாலன் மற்றும் பேரனான டி. நாகசாமி ஆகியவர்கள் "தலப்பா கட்டி நாயுடு" பிரியாணி ஹோட்டல் என்ற பெயரில் நடத்தி வருகிறார்கள். தற்போது திண்டுக்கல் தவிர கோயம்புத்தூர், வத்தலக்குண்டு மற்றும் சென்னை ஆகிய இடங்களிலும் கிளைகள் உள்ளன. சென்னையில் இந்த உணவகம் பிரபலம் அடைந்துள்ளது. இந்தக் கடைக்கு கும்பக்கரை தங்கய்யா படம் சின்னமாக வைக்கப்பட்டுள்ளது.

பெயர்ப் பிரச்சனை
----------------

திண்டுக்கல் தலப்பாகட்டி நாயுடு ஆனந்த விலாஸ் பிரியாணி ஹோட்டல் மற்றும் தலப்பாகட்டு பிரியாணி மற்றும் பாஸ்ட்ஃபுட் ஹோட்டல் (சென்னை ராவுத்தர் தலப்பா கட்டு பிரியாணி) ஆகியோரிடையே தலப்பாகட்டி பிரியாணி எனும் பெயரைப் பயன்படுத்துவதில் பிரச்சனை ஏற்பட்டு சென்னை நீதிமன்றத்தில் வழக்கு ஒன்றும் இருந்து வந்தது. இந்த வழக்கில் இருவருக்கிடையிலும் சமாதானம் ஏற்பட்டு, சென்னை ராவுத்தர் தலப்பா கட்டு பிரியாணி அமைப்பினரால், தலப்பாகட்டு பிரியாணி என்ற பெயரைத் தாங்கள் பயன்படுத்தவில்லை என்றும், சென்னை மற்றும் மதுரையில் உள்ள 29 பிரியாணி மற்றும் விரைவு உணகங்களிலும் உள்ள தலப்பாகட்டு என்ற பெயர் மற்றும் வார்த்தைகளை எடுத்துவிடுவதாக நீதிமன்றத்தில் மனுத்தாக்கல் செய்யப்பட்டது. இதைத் திண்டுக்கல் தலப்பாகட்டி நாயுடு ஆனந்த விலாஸ் பிரியாணி ஹோட்டல் அமைப்பினர் ஏற்றுக் கொள்வதாக நீதிமன்றத்தில் தெரிவித்ததைத் தொடர்ந்து, நீதிமன்றத்தில் இந்த வழக்கு முடித்து வைக்கப் பெற்றது. இதனால் தலப்பா கட்டி பிரியாணிக்கான பெயர்ப் பிரச்சனை முடிவுக்கு வந்தது.

மேற்கோள்கள்
-----------

1. ↑  வளர்தொழில் (சூலை 22- ஆகஸ்ட் 4, 1996) இதழில் பக்கம்: 64, 65 வெளியான "தலப்பாகட்டி நாயுடு ஓட்டல் கிளை பரப்புகிறது - ஒரு தோல்விக்குப் பின்வந்த வெற்றி!" எனும் தலைப்பிலான தலப்பாகட்டி நாகசாமி நாயுடு மகன் என். தனபால் பேட்டிக் கட்டுரை.
2. ↑  தலப்பாகட்டு பிரியாணி பெயர்ப் பலகை 60 நாள்களுக்குள் நீக்கப்படும் (தினமணி செய்தி)

வெளி இணைப்பு
------------

"தலப்பாக்கட்டு பிரியாணி' பெயர் யாருக்கு சொந்தம்: உயர் நீதிமன்றம் தீர்ப்பு
**தலாங் சதாங் தேசியப் பூங்கா** (*Talang Satang National Park*) என்பது மலேசியாவின் சரவாக்கில் உள்ள கூச்சிங் கோட்டத்தில் அமைந்துள்ள ஒரு தேசியப் பூங்காவாகும்.  சரவாக்கின் முதல் கடல்சார் பாதுகாக்கப்பட்ட பகுதியான இப்பூங்கா புலாவ் தலாங்-தலாங் பெசார், புலாவ் தலாங்-தலாங் கெசில், புலாவ் சதாங் பெசார் மற்றும் புலாவ் சதாங் கெசில் ஆகிய நான்கு தீவுகளையும் சுற்றிலும் பவளப்பாறைகளையும் உள்ளடக்கியதாகும். 

கடல் ஆமைகளைப் பாதுகாப்பதற்காக தலாங் சதாங் தேசியப் பூங்கா நிறுவப்பட்டது; பச்சை ஆமைகள் மற்றும் அழுங்காமைகள் உட்பட நான்கு வகையான கடல் ஆமைகள் இப்பூங்காவில் கூடு கட்டுவதாக அறியப்படுகிறது.

ஆமைகள் ஆண்டு முழுவதும் கரைக்கு வந்தாலும், முக்கிய கூடு கட்டும் காலம் ஏப்ரல் முதல் அக்டோபர் வரை மட்டுமேயாகும். 

தலாங் சதாங் தேசியப் பூங்கா இயற்கை சுற்றுலாவிற்காகத் திறக்கப்பட்டுள்ளது, இருப்பினும் அதன் முதன்மை நோக்கம் இயற்கை பாதுகாப்பு ஆகும். பார்வையாளர்கள் ஈடுபடக்கூடிய செயல்பாடுகள் பாதுகாப்பு பகுதிக்கு வெளியே மட்டுமே நிகழ்கின்றன.

மேற்கோள்கள்
-----------

1. ↑  "Talang-Satang National Park". Sarawak Tourism Board. 2021-05-01 அன்று மூலம் பரணிடப்பட்டது. 2019-05-17 அன்று பார்க்கப்பட்டது.
2. ↑  "Talang Talang Islands - Sarawak's most important turtle sanctuary". *Borneo Adventure* (ஆங்கிலம்). 2021-05-11 அன்று பார்க்கப்பட்டது.
3. ↑  "Talang Satang National Park | Sarawak Forestry Corporation". *sarawakforestry.com*. 2021-05-11 அன்று பார்க்கப்பட்டது.

புற இணைப்புகள்
--------------

* Talang-Satang National Park - Sarawak Tourism Board பரணிடப்பட்டது 2021-05-01 at the வந்தவழி இயந்திரம்
**புஞ்சைத்தளவாய்பாளையம் காசிவிஸ்வநாத சுவாமி கோயில்** தமிழ்நாட்டில் திருப்பூர் மாவட்டம், புஞ்சைத்தளவாய்பாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசி விஸ்வநாத சுவாமி, விஜயாபுரியம்மன் சன்னதிகளும், பெருமாள், தட்சிணாமூர்த்தி, விநாயகர், சண்டிகேஸ்வரர், சூரியன், சந்திரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி, மாசி மாதம் ஆடி 18, மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பிஸ்கே விரிகுடாவை குறிக்கும் நிலப்படம்.பிஸ்கே விரிகுடாவை குறிக்கும் நிலப்படம்.
**பிஸ்கே விரிகுடா** (*Bay of Biscay*, /ˈbɪskeɪ, -ki/ (எசுப்பானியம்: *Golfo de Vizcaya*, பிரெஞ்சு மொழி: *Golfe de Gascogne*) என்பது வடகிழக்கு அத்திலாந்திக்குப் பெருங்கடலில் செல்டிக் கடலுக்கு தெற்கே அமைந்துள்ள விரிகுடாவாகும். இது பிரான்சின் மேற்கு கடலோரத்தில் பிரெஸ்ட்டுக்குத் தெற்கிலிருந்து எசுப்பானிய எல்லை வரையிலும், எசுப்பானியாவின் வடக்குக் கடலோரத்தில் ஓர்டெகா முனைக்கு மேற்கு வரையும் பரவியுள்ளது.

இங்கு சராசரி ஆழம் 1,744 மீட்டர்கள் (5,722 அடி) ஆகும்;மிகவும் ஆழமான பகுதி 4,735 மீட்டர்கள் (15,535 அடி) ஆழத்தில் உள்ளது.

பிஸ்கே விரிகுடாவோரமாக எசுப்பானியக் கடற்கரை
அத்திலாந்திக்குப் பெருங்கடல் பகுதியில் மிகவும் மோசமான வானிலை நிலவும் இடங்களில் பிஸ்கே விரிகுடாவும் ஒன்றாகும். இங்கு சூறாவளிகளும் புயல்களும், குறிப்பாக குளிர் காலத்தில், எழுவதுண்டு. அண்மைக்காலம் வரை இங்கு பல கப்பல்கள் புயல்களால் உடைக்கப்பட்டுள்ளன; பலர் உயிரிழந்துள்ளனர். தற்கால நவீன கப்பல்களும் வானிலை அறிக்கைகளும் இச்சூழலை மேம்படுத்தியுள்ளன.

முதன்மை நகரங்கள்
----------------

பிஸ்கே விரிகுடா ஓரமாக அமைந்துள்ள நகரங்கள்:

* பிரான்சு: பிரெஸ்ட், நாந்து, லா ரோசெல், பொர்தோ, பயோன், பியாரிட்சு.
* எசுப்பானியா: டொனோசுத்தியா-சான் செபாசுத்தியன், பில்போ, சான்தான்தேர், கிகோன், அவிலெசு.

மேற்சான்றுகள்
-------------

1. ↑  "Bay of Biscay".
Waterfall in லீ வுட்டன் கவுன்டி பூங்காவார்ப்புரு:SHORTDESC:Waterfall in லீ வுட்டன் கவுன்டி பூங்கா
**பிஷ்ஹாக் நீர்வீழ்ச்சி** அமெரிக்க மாநிலம் ஒரிகனின் க்ளாட்சோப் நாட்டில் உள்ள ஃபிஷ்ஹாக் க்ரீக் வழியாக அமைந்துள்ள ஒரு நீர்வீழ்ச்சி ஆகும்.
இது 72 அடியுள்ள ஒரு பரந்த அடுக்கு நீா்வீழ்ச்சி. இது லீ வுடென் ஃபிஷ்ஹாக் நீர்வீழ்ச்சியின் பாதை மற்றும் பொழுதுபோக்கு தளத்தின் மைய ஈர்ப்பு ஆகும். இந்நீர்வீழ்ச்சி ஜுவல்லின் மெடோஸ் வனவிலங்கு பகுதியிலிருந்து. ஒரு மைல் துாரம் அமைந்துள்ளது. இப்பகுதி நெடுஞ்சாலை உள்ள ஜியெல் மற்றும் அஸ்டோரியாவிற்கும் 202 இடையே அமைந்துள்ளது.ஃபிஷ்ஹாக் நீர்வீழ்ச்சி ஓடுகின்ற அமைப்பானது அடுக்கப்பட்ட பேஸ்வால்ட் பத்திகள் போல ஒரு தடுப்பரணை உருவாக்குகிறது. இது கொலம்பியா ரிவர்ஸ் பாஸால்ட் போல ஒரே மாதிரியான அமைப்பு ஆகும். அது ஒரு பேஸ்வால்ட் பகுதியின் ஒரு பகுதியாக, மற்றும் ஓட்டர் பாறை மற்றும் ஹக் பாயிண்ட், போல அமைந்துள்ளது. கிழக்கு ஓரிகான் மற்றும் வாஷிங்டனில் இருந்து கிட்டத்தட்ட 300 மைல்களுக்கு அப்பால் பூமியின் மிக நீண்ட வரிசையில் இந் நீாிவீழ்ச்சி அமைந்துள்ளது. .

மேற்கோள்
--------

1. ↑  "waterfalls of oregon". 22 சூலை 2017 அன்று பார்க்கப்பட்டது.
பிஸ்த் தோவாப் உள்ளிட்ட பஞ்சாபின் தோவாப்புகளைக் காட்டும் வரைபடம்
சட்லஜ் ஆறு
**பிஸ்த் தோவாப்** (**Doaba** also known as **Bist Doab**), இந்தியாவின் பஞ்சாப் மாநிலத்தில் பாயும் சட்லஜ் ஆறு மற்றும் பியாஸ் ஆறுகளிடையே அமைந்த நீர் வளம் மற்றும் நில வளம் மிக்க பிரதேசம் ஆகும்.பாரசீக மொழியில் தோவாப் எனபதற்கு இரு ஆறுகளிடையே அமைந்த நீர் வளம் மற்றும் வண்டல் மண் நிறைந்த நில வளம் மிக்க பகுதி எனப்பொருளாகும்.  பிஸ்த் தோவாப் பிரதேசத்தில் பாயும் சட்லஜ் ஆற்றின் தெற்கில் மால்வா, மால்வா பகுதியும், பியாஸ் ஆற்றின் வடக்கில் மஜ்ஜா பகுதியும் உள்ளது. இப்பகுதியில் கோதுமை மற்றும் பாசுமதி நெல் அதிக அளவில் விளைகிறது. 

பிஸ்த் தோவாப் பிரதேசத்தில் சீக்கியர்களுடன் பட்டியல் சமூத்தவர்கள 40% மேலாகவும் மற்றும் சைனி வகுப்பினர், ஜாட் மக்கள் மற்றும் கம்போ மக்களும் வாழ்கின்றனர். 1947-இல் இந்தியப் பிரிவினையின் போது பாகிஸ்தானிலிருந்து இப்பகுதியில் குடியேறிய இந்து, சீக்கிய மக்கள் வாழ்கின்றனர்.

பிஸ்த் தோவாப்பின் மாவட்டங்கள்
-----------------------------

பிஸ்த் தோவாப் பிரதேசத்தில் பஞ்சாப் மற்றும் இமாச்சலப்பிரதேசத்தின் கீழ்கண்ட மாவட்டங்கள் உள்ளது.:

* ஹோசியார்பூர் மாவட்டம் (பஞ்சாப் மாநிலம்)
* கபூர்தலா மாவட்டம் - ,,
* ஜலந்தர் மாவட்டம் - ,,
* சாகித் பகத் சிங் நகர் மாவட்டம் - ,,
* உணா மாவட்டம் - (இமாச்சலப் பிரதேசம்)

மேற்கோள்கள்
-----------

1. 1 2  Grover, Parminder Singh; Grewal, Davinderjit Singh (2011). *Discover Punjab: Attractions of Punjab*. self-published. பக். 179. .
2. ↑  "GAZETTEER OF INDIA". 4 March 2016 அன்று மூலம் பரணிடப்பட்டது. 3 April 2014 அன்று பார்க்கப்பட்டது.
3. ↑  Gurharpal Singh; Darsham Singh Tatla (2006). *Sikhs in Britain: The Making of a Community*. London: Zed Books Ltd. பன்னாட்டுத் தரப்புத்தக எண்:978 1 84277 717 6. .
பெப்டோ-பிஸ்மால் என்ற பெயரில் **பிஸ்மத் சப்சாலிசிலேட்** (*Bismuth subsalicylate*) விற்பனை செய்யப்படுகிறது. இது அமிலத்தன்மையை சீர்ப்படுத்தவும், மேலும் வயிற்றுப்போக்கு, வாந்தி, நெஞ்சு எரிச்சல் ஆகியவற்றைக் கட்டுப்படுத்துகிறது. இது பெரும்பாலும் இளஞ்சிவப்பு நிறத்தில் இருக்கும்.

பிஸ்மத் சப்சாலிசிலேட்டின் விகிதசார மூலக்கூறு வாய்பாடு C7H5BiO4 ஆகும். இதன் கூழ்ம கரைசல் பிஸ்மத் சப்சாலிசிலேட்டை(Bi(C6H4(OH)CO2)3) நீராற்பகுத்து பெறப்படுகிறது. எனவே எளிதில் உட்கிரகிக்கப்படுகிறது.

மருத்துவ பயன்கள்
----------------

பெப்டோ-பிஸ்மால்
சாலிசிலிக் அமிலத்தினுடைய வழிப்பொருளாக இருப்பதால் பிஸ்மத் சப்சாலிசிலேட்டு அழற்சி எதிர்ப்புப் பொருளாக செயலாற்றுகிறது. மேலும் பாக்டீரியக்கொல்லியாகவும் இது செயல்படுகிறது. இம்மருந்து அமிலநீக்கியாகவும் பயன்படுகிறது.

விளைவுகள்
---------

இம்மருந்தினை தொடர்ச்சியாக எடுக்கும் போது நாவில் கரும் புள்ளிகள் தோன்றுகிறது. இதற்கு காரணம் இதில் இருக்கும் கந்தகமே ஆகும். 6 வாரங்களுக்கு மேல் தொடர்ச்சியாக எடுக்கும் போது விசத்தன்மையை ஏற்படுத்துகிறது. இன்ஃபுளுவென்சா மற்றும் சின்னம்மை நோய் தாக்கிய குழந்தைகள் இம்மருந்தினை எடுத்துக் கொள்ளக் கூடாது. சாலிசிலேட் எலிகளுக்கு கொடிய விசமாகும். எனவே எலிகளின் மீது பரிசோதிக்கக் கூடாது.

மேற்கோள்கள்
-----------

1. ↑  *Merck Index*, 11th Edition, **1299**
2. ↑  "Investigational treatment options in microscopic colitis". *Expert Opinion on Investigational Drugs* **17** (12): 1829–37. December 2008. doi:10.1517/13543780802514500. பப்மெட்:19012499.
3. ↑  "Travelers' diarrhea: antimicrobial therapy and chemoprevention". *Nature Clinical Practice. Gastroenterology & Hepatology* **2** (4): 191–8; quiz 1 p following 198. April 2005. doi:10.1038/ncpgasthep0142. பப்மெட்:16265184.
4. ↑  Madisch, A.; Morgner, A.; Stolte, M.; Miehlke, S. (Dec 2008). "Investigational treatment options in microscopic colitis.". *Expert Opin Investig Drugs*. **17** (12): 1829–37. PMID 19012499. doi:10.1517/13543780802514500.

| * பா
* உ
* தொ
பிசுமத் சேர்மங்கள் |
| --- |
| பிசுமத்து (III) | 
* BiBr3
* BiCl3
* Bi4Ge3O12
* Bi(NO3)3•5H2O
* BiOCl
* Bi2Se3
* Bi2O2(CO3)
* Bi2Te3
* BiF3
* BiI3
* Bi2O3
* Bi(OH)3
* Bi2S3
* BiH3
* NdBi
* BiOHOCOC6H4O

|  |  |
| --- | --- |
| கரிம பிசுமத்து (III) | 
* C4H4BiH
* CH3BiCl2
* C5H6Bi
* C8H9AsBiNO6

 |

 |
| பிசுமத்து (V) | 
* BiF5
* Bi12SiO20

 |
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**குரூசேடர் நடவடிக்கை** (*Operation Crusader*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் பிரிட்டானிய 8வது ஆர்மி லிபியாவின் கிழக்குப் பகுதியில் அச்சுநாட்டுப் படைகளை முறியடித்து பின்வாங்கச் செய்தது.

1941ல் வடக்கு ஆப்பிரிக்கப் போர்முனையில் அச்சு நாட்டுப் படைகளுக்கும் நேச நாட்டுப் படைகளுக்கும் இடையே கடும் சண்டை நடந்து கொண்டிருந்தது. தோற்கும் நிலையிலிருந்த இத்தாலியப் படைகள் ரோம்மலின் தலைமையிலான ஜெர்மானிய ஆப்பிரிக்கா கோரின் வருகையால் தப்பினர். நேச நாட்டுப் படைகளின் மீது எதிர்த்தாக்குதலைத் தொடங்கிய ரோம்மல் விரைவில் லிபியாவின் கிழக்குப் பகுதியில் பெரும்பாலான இடங்களைக் கைப்பற்றி விட்டார். பலம் வாய்ந்த டோப்ருக் கோட்டையை முற்றுகையிட்டார். டோபுருக்கை மீட்டு லிபியாவிலிருந்து ரோம்மலை விரட்ட நேச நாட்டுப் படைகள் மேற்கொண்ட பிரீவிட்டி நடவடிக்கை, பேட்டில்ஆக்சு நடவடிக்கை போன்றவை தோல்வியில் முடிவடைந்தன. நவம்பர் 18ம் தேதி ரோம்மலை லிபியாவிலிருந்து விரட்ட பிரிட்டானியப் படைகள் மூன்றாவதாக ஒரு முயற்சியைத் தொடங்கின. இதற்கு குரூசேடர் நடவடிக்கை என்று குறிப்பெயரிடப்பட்டிருந்தது. 

ரோம்மலின் முன்னணிப் படைகளை பிரிட்டானிய கவசப் படைகள் லிபியப் போர் முனையில் தாக்கி அவர்களது கவனத்தைத் திசை திருப்ப வேண்டும். அதே நேரத்தில் காலாட்படைகள் டோப்ருக் நகருக்கு விரைந்து அதன் முற்றுகையை முறியடிக்க வேண்டுமென்பது நேச நாட்டுத் திட்டம். நவம்பர் 18ம் தேதி பிரிட்டானிய 8வது ஆர்மி லிபியப் போர் முனையில் தன் தாக்குதலைத் தொடங்கியது. இந்த மோதல் நிகழ்ந்து கொண்டிருக்கும் போதே பிரிட்டானிய 18வது கோர் அச்சு நாட்டு நிலைகளை சுற்றி வளைத்து டோப்ருக் நகரை நோக்கி விரைந்தது. டோப்ருக் நகரை அடைந்து அதனை முற்றுகை இட்டிருந்த அச்சுப் படைகளைப் பின்புறமிருந்து தாக்கியது, டோப்ருக்கின் பாதுகாவல் படைகளும் தங்கள் அரண்நிலைகளுக்குப் பின்னிருந்து வெளிவந்து அசுசு முற்றுகைப்படைகளைத் தாக்கின. 8வது ஆர்மியின் முதல் கட்ட தாக்குதலை முறியடித்திருந்த ரோம்மல், டோப்ருக்கில் இக்கட்டான சுழ்நிலையிலிருந்த தனது படைப்பிரிவுகளின் துணைக்கு லிபியப் போர்முனையிலிருந்த அச்சுப் படைப்பிரிவுகளை அனுப்பினார். ஆனால் டோப்ருக்கிலும் லிபிய எல்லையிலும் நான்கு வாரங்கள் நடந்த கடுமையான மோதல்களால் அச்சுத் தரப்பு டாங்குகளில் பெரும்பாலானவை சேதமடைந்திருந்தன. எஞ்சியிருந்த கவசப் படைப்பிரிவுகளைப் பாதுகாப்பதற்காக ரோம்மல் டோப்ருக் முற்றுகையைக் கைவிட்டு பின்வாங்க நேர்ந்தது. டோபுருக்கிலிருந்து பின்வாங்கி முதலில் கசாலா என்ற இடத்தில் பாதுகாவல் அரண்நிலைகளை அமைக்க முயன்றார். ஆனால் நேச நாட்டுப் படைகள் அங்கும் பின் தொடர்ந்து வந்து தாக்கியதால், கசாலாவிலிருந்து எல் அகீலா நிலைக்குப் பின்வாங்கினார். இந்த பின்வாங்கலால் பார்டியா, ஆலஃபாயா கணவாய் போன்ற பல அச்சு நாட்டு கோட்டைகளும், அரண்நிலைகளும் நேச நாட்டுப் படைகளால் சுற்றிவளைக்கப்பட்டுப் பின் சரணடைந்தன.

வடக்கு ஆப்பிரிக்கப் போர் முனையில் ரோம்மலின் படைகளுடன் சண்டையிட்ட நேச நாட்டுப் படைகளுக்கு கிடைத்த முதல் பெரும் வெற்றி இதுவே.
**குரூக்கிசைட்டு** *(Crookesite)* என்பது Cu7(Tl,Ag)Se4 அல்லது (Cu,Tl,Ag)2Se என்ற மூலக்கூற்று வாய்ப்பாட்டால் அறியப்படும் ஒரு கனிமம் ஆகும். செலீனைடு வகை கனிமமான இது செப்பு மற்றும் செலீனியம் தனிமங்களுடன் மாறுபடும் தாலியம் மற்றும் வெள்ளி தனிமங்களால் ஆக்கப்பட்டுள்ளது.

பண்புகள்
--------

நீர்வெப்ப பாய்மங்களில் இருந்து வீழ்படிவாதல் முறையில் இக்கனிமம் உருவாகிறது. தாலியம் 16.3 சதவீதம், தாமிரம் 47.3 சதவீதம், வெள்ளி 2.9 சதவீதம் மற்றும் 33.6 சதவீதம் செலீனியம் என பகுதிப்பொருட்கள் இக்கனிமத்தில் சேர்ந்துள்ளன.

நான்முகப் படிக அமைப்பில் படிகமாகியுள்ள குரூக்கிசைட்டு ஒளிபுகாத் தன்மையுடன் நீலநிறச் சாம்பல் முதல் இளஞ்சிவப்பு நீங்கிய பழுப்பு நிறமாக காணப்படுகிறது. 2.5 முதல் 3 என்ற மோவின் அளவுகோலில் 2.5 என்ற கடினத்தன்மை அளவும் 6.9 என்ற நீர் ஒப்படர்த்தியும் கொண்டுள்ளது.

பெயர் மற்றும் கண்டுபிடிப்பு
---------------------------

1866 ஆம் ஆண்டு சுவீடனைச் சேர்ந்த சிக்ரிகெரம் என்பவர் இக்கனிமத்தைக் கண்டறிந்தார். தாலியம் தனிமத்தைக் கண்டறிந்த வில்லியம் குரூக்சு (1832-1919) என்பவரின் பெயர் இக்கனிமத்திற்குச் சூட்டப்பட்டது.

மேற்கோள்கள்
-----------

1. 1 2 3  Webmineral site
2. ↑  Handbook of Mineralogy
3. ↑   Mindat

* Berger, Rolf A.; Sobott, Robert J. (1987). "Characterization of TlCu7S4, a crookesite analogue". *Monatshefte für Chemie Chemical Monthly* **118**: 967. doi:10.1007/BF00815324.
* Berger, R..A. (1987). "Crookesite and sabatierite in a new light A crystallographer's cornrnent". *Zeitschrift für Kristallographie* **181**: 241–249. doi:10.1524/zkri.1987.181.1-4.241. Bibcode: 1987ZK....181..241B. .
**போர்த்துக்கல் தேசிய கால்பந்து அணி** (*Portugal national football team*, போர்த்துக்கேய மொழி: *Selecção Nacional de Futebol de Portugal*) பன்னாட்டு ஆடவர் காற்பந்தாட்டங்களில் போர்த்துகல் சார்பாக விளையாடும் தேசிய அணியாகும். இதனை போர்த்துக்கல்லில் காற்பந்தாட்டங்களை ஒழுங்குபடுத்தும் அமைப்பான போர்த்துக்கேய கால்பந்துக் கூட்டமைப்பு மேலாண்மை செய்கின்றது. இதன் தன்னக விளையாட்டரங்கமாக எசுடேடியோ நேசியோனல் விளங்குகிறது. தலைமைப் பயிற்றுனராக பவுலோ பென்ட்டோ உள்ளார். தங்களது முதல்  உலகக்கோப்பையிலேயே அரையிறுதிக்கு முன்னேறினர்; இங்கிலாந்தின் வெம்பிளி விளையாட்டரங்கில் நடந்த அந்த ஆட்டத்தில் அந்த ஆண்டு உலகக் கோப்பையை வென்ற இங்கிலாந்துத் தேசிய கால்பந்து அணியிடம் 2–1 என்ற கோல் கணக்கில் தோற்றனர். அடுத்து இரண்டு முறை, 1986 and 2002 ஆண்டுகளில், உலகக்கோப்பையில் பங்கேற்றாலும் இருமுறையும் முதல் சுற்றிலேயே தோற்றனர். 1986ஆம் ஆண்டு போட்டிகளின்போது காற்பந்து விளையாட்டாளர்கள் பரிசுப் பணம் குறித்து முதலாம் ஆட்டத்திற்கும் இரண்டாம் ஆட்டத்திற்கும் இடையே பயிற்சி கொள்வதை நிறுத்தி பணிநிறுத்தம் மேற்கொண்டனர். 

2003இல் போர்த்துக்கேய கால்பந்துக் கூட்டமைப்பு பிரேசில் 2002இல் உலகக்கோப்பை வெல்லக் காரணமாய் அமைந்த முன்னாள் பிரேசிலிய தலைமைப் பயிற்றுனர் லூயி பெலிப் இசுகோலரியை தங்கள் அணிக்கு பயிற்றுனராக நியமித்தது. இவரது பயிற்சியின் கீழ் யூரோ 2004 இறுதியாட்டத்திற்கு முன்னேறியது; இறுதி ஆட்டத்தில் கிரீசிடம் தோற்றது. 2006 உலகக்கோப்பையில் இரண்டாம் முறையாக அரையிறுதிச் சுற்றுக்கு முன்னேறியது. 2008ஆம் ஆண்டு யூரோ போட்டிகளுக்குப் பிறகு இசுகோலரி விலகினார்;புதிய பயிற்றுனராக கார்லோசு குயிரோசு பொறுப்பேற்றார். இவரது பயிற்சியில் போர்த்துகல் 2010 உலகக்கோப்பையில் இரண்டாம் சுற்றுக்கு முன்னேறியது; அங்கு அவ்வாண்டு உலகக்கோப்பை வாகையாளர்களான எசுப்பானியாவிடம் தோற்றது. அணியின் மோசமான ஆட்டங்களினால் குயிரோசு நீக்கப்பட்டார். தற்போது பவுலோ பென்ட்டோ பயிற்றுனராக உள்ளார். இவரது வழிகாட்டுதலில் யூரோ 2012இல் அரையிறுதிக்கு முன்னேறியது.

போர்த்துகல்லின் அணியில் சிறப்பான பல காற்பந்தாட்ட வீரர்கள் இருந்துள்ளனர்: பெர்னாண்டோ பெய்ரோட்டோ, யோசு அக்குவாசு, மாரியோ கொலுனா, எய்சேபியோ, அம்பர்ட்டோ கொயில்ஹோ, பவலோ ஃபூட்ரெ, ரிக்கார்தோ கார்வால்ஹோ, லூயி ஃபிகோ, வைடர் பைய்யா, பவுலேட்டா, ரிக்கார்தோ காரெசுமா, நுனோ கோமெசு, ரூயி கோஸ்ட்டா, டெக்கொ, நானி, ஜோவோ மியூடின்ஹோ, ஹெல்தர் போசுடிகா, மிகுவில் வெலோசோ, ரவுல் மீரெலெசு, கிறிஸ்டியானோ ரொனால்டோ. இத்தகைய அருமையான விளையாட்டாளர்கள் இருந்தபோதும் போர்த்துக்கல் இன்னமும் எந்த முதன்மையான கோப்பையையும் வெல்லவில்லை. பலமுறை வெற்றியை நெருங்கி கோட்டை விட்டுள்ளனர்.

மேற்சான்றுகள்
-------------

1. ↑
2. ↑  *Seleção das Quinas* refers to the five shields ("Team of the Escutcheons") or the five dots inside them ("Team of the Bezants") in the Portuguese flag, used until the 70s as the shirt badge. Refer to Flag of Portugal for symbolism associated with these bezants.
3. ↑
**போர்டு நியூக்ளியான்** *(Ford Nucleon)* என்பது 1958 ஆம் ஆண்டில் ஃபோர்டு மோட்டார் நிறுவனம் உருவாக்கிய அணுசக்தியால் இயங்கும் சீருந்து எவ்வாறு தோற்றமளிக்கும் என்பதைக்காட்டும் மாதிரி வடிவமைப்புக் கார் ஆகும். இந்த வடிவமைப்பில் உள்-எரி இயந்திரம் இல்லை; மாறாக, வாகனத்தின் பின்புறத்தில் ஒரு சிறிய அணு உலை வைக்கப்பட்டு அதன் மூலம் கிடைக்கும் ஆற்றலால் வாகனம் இயக்கப்பட வேண்டும், என்றாவது ஒரு நாள் அளவுகளின் அளவைக் குறைப்பதன் மூலம் இந்த சிந்தனை சாத்தியமாகும் என்ற கருத்து இங்கு அடிப்படையாக உள்ளது. அணு நீர்மூழ்கிக் கப்பல்களில் காணப்படும் யுரேனியம் பிணைப்பு மூலம் இயங்கும் நீராவி இயந்திரத்தை இக்காரில் பயன்படுத்தலாம் .

ஃபோர்டு நியூக்ளியான் மாதிரி வடிவமைப்புக் காரை மிச்சிகனில் உள்ள என்றி ஃபோர்டு அருங்காட்சியகத்தில் காணலாம். நிகழ்பட விளையாட்டுகளில் பயன்படும் அணுக்கரு கார்களுக்கான தூண்டுதலாக நியூக்ளியான் உள்ளது. அணு வி8 இயந்திரத்தைக் கொண்டிருப்பதாக இவ்விளையாட்டுகள் உள்ளன. ஆட்டத்தின் சித்திரக் காட்சி மிகவும் நையாண்டித்தனமானது, இங்கு பொருத்தமாகத் தோன்றாத காளான் மேகத்திற்குள் காரை வெடிக்கச் செய்யும்போது கதிர்வீச்சு வெளிப்படுகிறது .

மேற்கோள்கள்
-----------

1. ↑  Bellows, Alan (27 Aug 2006). "The Atomic Automobile". Damn Interesting. 8 Jan 2011 அன்று பார்க்கப்பட்டது.
2. ↑  "The Henry Ford, America's Greatest History Attraction". 20 Mar 2012 அன்று பார்க்கப்பட்டது.
3. ↑  Kapell, Matthew Wilhelm; Elliott, Andrew B.R.. *Playing with the Past: Digital Games and the Simulation of History*. பன்னாட்டுத் தரப்புத்தக எண்:9781623567286. .
4. ↑  "Fallout 3 vehicles". The Vault, the Fallout Wiki. 7 Mar 2011 அன்று பார்க்கப்பட்டது.
**மைக்ரொசாப்ட் மேப்பாயிண்ட்** மென்பொருளானது மைக்ரோசாப்டினால் தேசப்படங்களை பார்த்து மாற்றங்களைச் செய்து மற்றும் தேசப்படங்களை ஒருங்கிணைக்கும் மென்பொருளாகும். இந்த புவியியற் தகவற் தொழில் நுட்ப மென்பொருளானது ஏற்கனவே இருக்கின்ற தேசப்படங்களுடன் புவியியல் ரீதியாக ஏற்கனவே இருக்கின்ற தகவல்களைச் சேர்த்துக் கொள்ளவும் இயலும்,

வர்தகப் பாவனையாளரையே இந்த மென்பொருளானது இலக்கு வைத்தபோதும் போட்டியில் மிகவும் குறைந்தளவே இம்மென்பொருளானது பாவிக்கப் படுகின்றது. **மைக்ரோசாப்ட் மேப்பாயிண்ட்** மைக்ரோசாப்ட் ஆபிஸ் மென்பொருளுடன் குறிப்பாக எக்ஸ்ஸெல்லுடன் ஒருங்கிணைந்து வேலைசெய்கின்றது. அத்துடன் பிரயோகங்களுக்கான விஷ்வல் பேசிக்கும் பாவிக்கப்படுகின்றது.

மேப்பாயிண்ட் தொழில்நுட்பமானது

* இறுதிப் பாவனையாளருக்கு
	+ **மேப்பாயிண்ட்**  வட அமெரிக்கா மற்றும் மேற்கு ஐரோப்பா விற்கு,
	+ தானகவே (ஆட்டோ) வழிகாட்டுதல் (ரூட்) (மேற்கு ஐரோப்பாவிற்கு)
	+ மைக்ரோசாப்ட் பாதைகளும் பயணங்களும்
	+ என்காற்றா கலைக்களஞ்சியம்
* இணையமூடான சேவைகள்
	+ மேப்பாயீண்ட் இணையசேவை
	+ மைக்ரோசாப் தேசப்படச் சேவை
	+ எம் எஸ் என் மாய உலக சேவை

  

**மைக்ரோசாப்ட் மேப்பாயிண்ட்**  ஆண்டுதோறும் மேம்படுத்தப்பட்டு வருக்கின்றது. இதன் பிந்தைய பதிப்பு **மேப்பாயிண்ட் 2006**. இம்மென்பொருளானது மைக்ரோசாப்ட் விண்டோஸ் இயங்குதளத்திற்கு உருவாக்கப்பட்டுள்ளது. இதன் வசதி குறைவான பதிப்பு விண்டோஸ் CE மற்றும் பாக்கட் கணினி, ஸ்மாட்போன் (Smart phone) மற்றும் விண்டோஸ் ஆட்டோமேட்டிவ் போன்றவற்றிலும் பயன் படுத்தப் படுகின்றது.

இவற்றையும் பார்க்கவும்
----------------------

* விண்டோஸ் லைவ் லோக்கல்

வெளியிணைப்புக்கள்
-----------------

* Microsoft MapPoint Review பரணிடப்பட்டது 2016-11-15 at the வந்தவழி இயந்திரம்
* MP2K Magazine, மேப்பாயிண்ட் தொழில்நுட்பத்திற்கான சுயாதீன சஞ்சிகை
* GpsPasSion Forums, mes பயனர்களின் அனுபவங்களைப் பகிரும், செய்திகளை வழங்கும் தேசப்பட மென்பொருட்களை மதிப்பீடு பூமியில் இடத்தைக் காட்டும் கருவிகள் போன்றவிடயங்களை அலசும் இணையம்.
**காவற்பெண்டு** சங்ககாலப் பெண்பாற் புலவர்களில் ஒருவர். இவரது ஒரே ஒரு பாடல் புறநானூறு 86 எண் கொண்ட பாடலாக அமைந்துள்ளது. 

* துறை - ஏறாண்முல்லை

ஆண்சிங்கம் போலப் போராடும் ஆண்மகனின் சிறப்பினைக் கூறுவது ஏறாண்முல்லை.

பாடல்
-----

'சிற்றில் நற்றூண் பற்றி நின்மகன்  

யாண்டுளனோ என வினவுதி, என்மகன்  

யாண்டு உளனாயினும் அறியேன் ஓரும்  

புலி சேர்ந்து போகிய கல் அளை போல  

ஈன்ற வயிறோ இதுவே  

தோன்றுவன் மாதோ போர்க்களத்தானே.

### பாடல் சொல்லும் செய்தி

போருக்கு அரசன் அழைப்பு வந்துள்ளது. காவற்பெண்டு குடிசை வீட்டில் வாழ்ந்துவந்தாள். ஒருவன் அவள் வீட்டுக்கு வந்து அவளது வீட்டுத் தூணைப் பற்றி நின்றுகொண்டு உன் மகன் எங்கே என்று காவற்பெண்டைக் கேட்டான். அப்போது அவள் சொல்கிறாள்.

என் மகன் எங்கு இருக்கிறானோ எனக்குத் தெரியாது. அவனைப் பெற்ற வயிறு இதோ இங்கு இருக்கிறது. (இது மறக்குடி மகனைப் பெற்றெடுத்த வயிறு) அவன் கட்டாயம் போர்களத்துக்குத் தானே வந்து நிற்பான். (நீ செல்)

| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |

வெளி இணைப்புகள்
---------------

1. ↑  காவற்பெண்டு பாடல் புறநானூறு 86
**ஆய்வாளர்** (*Inspector*) என்பது காவல்துறையில் தகுதி நிலை மற்றும் நிர்வாக பதவி ஆகும். உலகில் இப்பதவியின் பெயர் பல சூழல்களில் பயன்படுத்தப்படுகின்றது. இருப்பினும், வேறுபட்ட காவல் துறைகளில் இது சமமான பதவி அல்ல.

இந்தியா
-------

 ஆய்வாளர் அந்தஸ்தில் உள்ள இந்திய காவல்துறை அதிகாரியின் சின்னம்
இந்தியாவில் காவல் ஆய்வாளர்கள் பொதுவாக ஒரு காவல் நிலையத்தின் பொறுப்பு அதிகாரியாக இருப்பார். இந்தியாவில் ஒரு காவல்நிலையத்தில், காவலர்கள், தலைமைக் காவலர், ஒரு உதவி ஆய்வாளர் ஒரு ஆய்வாளர் ஆகியோர் இருப்பர். ஆய்வாளரின் நிலையைக் குறிக்கும் விதமாக அவருக்கு மூன்று நட்சத்திர சின்னங்கள் கொடுக்கபட்டிருக்கும். மேலும் அவர் காவல் நிலையத்தின் உயர் கட்டளை அதிகாரியாக இருப்பார். ஆய்வாளர் பதவி துணை ஆய்வாளர் பதவியை விட உயர்ந்ததாகவும், துணைக் கண்காணிப்பாளர் (டிஎஸ்பி) பதவியை விட குறைந்ததாகவும் இருக்கும். ஆய்வாளர்கள, துணை ஆய்வாளர்கள், உதவி துணை ஆய்வாளர் போன்றோருடன் சேர்ந்தவர்கள், இந்தியாவில் உள்ள மொத்த காவலர்களில் 13% பேர் உள்ளனர்.

குறிப்புகள்
-----------

1. ↑  "Police Reforms in India" (PDF). *prsindia.org*. PRS Legislative Research. June 2017. 23 October 2021 அன்று பார்க்கப்பட்டது.
**ஆபிஸ் 365** என்பது ஆண்டு அல்லது மாத சந்தா செலுத்திப் பெறும் இணையவழி மைக்ரோசாப்ட் ஆபிஸ் பொதிகளையும் கூடுதல் மென்பொருள் சேவைகளையும் உள்ளடக்கிய தொகுப்பாகும். இது மைக்ரோசாப்ட் ஆபிஸ் தளத்தைத் தழுவிய மென்பொருட்களையும் சேவைகளையும் இணையம் வழியாக வழங்குகிறது.

மைக்ரோசாப்ட்டின் வணிக உற்பத்தித்திறன் இணையப் பொதிக்கு வாரிசாக உருவாக்கப்பட்ட இது துவக்கத்தில் மின்னஞ்சல் சேவை வழங்கி, சமூக வலையமைப்பு மற்றும் கூட்டாண்மை, மற்றும் மேகக்கணி சேமிப்பு ஆகிய சேவைகளை மட்டுமே தருவதாயிருந்தது. எனவே முதலில் எக்ஸ்சேஞ்சு, லிங்க், ஷேர்பாயிண்ட், ஆபிஸ் இணைய பயன்பாட்டுச் செயலிகளை உள்ளடக்கி இருந்தது. இவற்றை மேசைக்கணினியின் மைக்ரோசாப்ட் ஆபிஸ் 2010 பயன்பாடுகளுடன் ஒருங்கிணைத்து பெருவணிக நிறுவனங்களுக்கு வழங்கியது. ஆபிஸ் 2013 வெளியீட்டிற்குப் பிறகு ஆபிஸ் 365 விரிவாக்கப்பட்டு பலவகைப்பட்ட நிறுவனங்களுக்கும் பொதுப் பயனர்களுக்கும் பயன்படும் வகையில் புதிய திட்டங்கள் இணைக்கப்பட்டன. மேசைக்கணினி ஆபிஸ் பொதியை ஒரேயடியாக வாங்கவியலாத மாதச்சந்தா கட்டி பயன்படுத்த விரும்பிய பொது நுகர்வாளர்களுக்கு ஏற்ற வகையில் திட்டம் மாற்றி வடிவமைக்கப்பட்டது.

அக்டோபர் 2010இல் தொடங்கிய பீட்டா சோதனை முடிவுற்றவுடன் ஆபிஸ் 365 சூன் 28, 2011இல் முறையாக வெளியிடப்பட்டது.

மேற்சான்றுகள்
-------------

1. ↑  "Office 2013 vs. Office 365: Should you buy or rent?". 15 மார்ச்சு 2013 அன்று பார்க்கப்பட்டது.
2. ↑  "Microsoft Office 365 Launching June 28". PC Magazine. 14 March 2013 அன்று பார்க்கப்பட்டது.
**எல்லா பேக்கர்** (Ella Josephine Baker, டிசம்பர் 13, 1903 - டிசம்பர் 13, 1986) கறுப்பின மக்களின் பொருளாதார முன்னேற்றத்திற்காகப் பாடுபட்டார். இவர் நார்போரக் நகரில் பிறந்தார். இளம் வயதிலேயே கறுப்பின மக்களுக்கு எதிரான வன்முறை தகர்க்கப்பட வேண்டும், வெள்ளையர்க்கு நிகராகக் கறுப்பின மக்களும் பார்க்கப்பட வேண்டும் என்று நினைத்தார்.

1927ம் ஆண்டு பட்டப்படிப்பை முடித்தவுடன் நியூயார்க் நகரில் குடி பெயர்ந்தார். 1940ல் எல்லா 'இளம் நீக்ரோக்களுக்கான கூட்டுறவுக் கழகத்தில்' சேர்ந்து கறுப்பின மக்களின் பொருளாதார முன்னேற்றம், அரசியல், வேலைவாய்ப்பு போன்றவற்றிற்கான முக்கிய திட்டங்களைக் கொண்டு வந்தார். 1904ல் கறுப்பின மக்களுக்கான தேசிய முன்னேற்றக் கழகத்தில் இணைந்து, அதன் செயலாளராகவும் பல்வேறு கிளைகளின் இயக்குனராகவும் பணியாற்றினார். 1946ல் நியூயார்க் நகரப் பள்ளிகளில் கறுப்பினக் குழந்தைகளும் வெள்ளையர் குழந்தைகளுக்கு நிகரான கல்வி கற்பதற்காகப் போராடினார். 1957ல் அட்லாண்டா நகருக்குச் சென்று மார்டின் லூதர் கிங்யின் 'தென் கிறித்துவர்களின் தலைமை மாநாட்டை' முன்னின்று நடத்தினார். 1960ல் 'மாணவ சத்யாகிரக ஒருங்கிணைப்பு சபை' என்ற அமைப்பை உருவாக்கி வெள்ளையர்க்கு எதிராகச் செயல்படும் மாணவர்களுக்கு வேலை வாய்ப்பை ஏற்படுத்திக் கொடுத்தார். தன் வாழ்நாள் முழுவதும் கறுப்பின மக்களின் முன்னேற்றத்திற்காக அர்ப்பணித்தார். 1986 ஆம் ஆண்டு டிசம்பர் மாதம் 13 ஆம் நாள், தன் 83 ஆவது பிறந்த நாளில் இறந்தார். 2009 ஆம் ஆண்டு அமெரிக்க அரசு அவர் நினைவாகத் தபால் தலை வெளியிட்டு அவரைப் பெருமைப்படுத்தியது.

மேற்கோள்கள்
-----------

* Biographical piece as part of SNCC-People
* The Ella Baker Center for Human Rights
* Ella J. Baker Biography பரணிடப்பட்டது 2007-02-08 at the வந்தவழி இயந்திரம் NC State University's College of Humanities and Social Sciences
* Oral History Interviews with Ella Baker ,  at Oral Histories of the American South
* Ella Baker - Freedom Bound பரணிடப்பட்டது 2007-03-12 at the வந்தவழி இயந்திரம் by Joanne Grant
* Fundi: The Story of Ella Baker a film by Joanne Grant
* Ella Baker: Information from Answers.com
* Ella Baker papers, 1926-1986 at New York Public Library

வெளி இணைப்புகள்
---------------

* அமெரிக்காவில் பெண்ணுரிமை, உண்மை இதழ், செப்டம்பர் 2011 பரணிடப்பட்டது 2021-04-19 at the வந்தவழி இயந்திரம்
பீட்டர்சன் கோட்டுருவொன்றின் முறையான "முனை நிறந்தீட்டல்". மூன்று நிறங்களைக் கொண்டது. இதுவே இயலக்கூடிய மிகக் குறைந்த எண்ணிக்கை.
கோட்டுருவியலில், **கோட்டுரு நிறந்தீட்டல்** அல்லது **கோட்டுரு வண்ணமிடல்** (Graph coloring) என்பது ஒரு சிறப்பு வகைக் கோட்டுருக் குறியிடல் ஆகும். இதைச் சில வரையறைகளுக்கு உட்பட்டுக் ட்கோடுருவொன்றின் கூறுகளுக்குப் பெயர் கொடுத்தல் எனலாம். இதன் எளிமையான வடிவமாக, அடுத்துள்ள முனைகள் ஒரே நிறத்தைக் கொண்டிராதவாறு கோட்டுருவின் முனைகளுக்கு நிறந்தீட்டுவதைக் குறிப்பிடலாம். இதை "முனை நிறந்தீட்டல்" அல்லது "முனை வண்ணமிடல்" என்பர். இவ்வாறே அடுத்துள்ள விளிம்புகள் ஒரே நிறத்தைக் கொண்டிராதவாறு கோட்டுருவின் விளிம்புகளுக்கு நிறந்தீட்டுவதை "விளிம்பு நிறந்தீட்டல்" அல்லது "விளிம்பு வண்ணமிடல்" என்றும், பொதுவான விளிம்பைக் கொண்டிருக்கும் அடுத்துள்ள முகப்புகள் ஒரே நிறத்தைக் கொண்டிராதவாறு கோட்டுருவின் முகங்களுக்கு நிறந்தீட்டுவதை "முகப்பு நிறந்தீட்டல்" அல்லது "முகப்பு வண்ணமிடல்" என்றும், கூறுவர்.

முனை நிறந்தீட்டலே இந்தத் துறையின் தொடக்கம். ஏனைய நிறந்தீட்டல் வகைகளை முனை நிறந்தீட்டலாக மாற்ற முடியும். எடுத்துக்காட்டாக, விளிம்பு நிறந்தீட்டல், அதன் வரைக் கோட்டுருவின் முனை நிறந்தீட்டலாகவும், தளக் கோட்டுரு ஒன்றின் முகப்பு நிறந்தீட்டல் அதன் இரட்டைத் தளவுருவின் முனை நிறந்தீட்டலாகவும் அமையும். எனினும், முனை நிறந்தீட்டல் அல்லாத பிற வகை நிறந்தீட்டல்களும் அவ்வவ்வடிவங்களிலேயே ஆய்வு செய்யப்படுகின்றன. ஏனெனில், சில பிரச்சினைகளுக்கு, முனை நிறந்தீட்டல் அல்லாத வகைகளை ஆராய்வது கூடிய பொருத்தமாக அமைகின்றது.

இவற்றையும் பார்க்கவும்
----------------------

* நான்கு நிறத் தேற்றம்
**இடைக்கட்டு**, தமிழ்நாட்டில், அரியலூர் மாவட்டம் உடையார்பாளையம் வட்டத்தில் உள்ள ஒரு சிற்றூர்.

இவ்வூருக்குச் செல்லும் வழி
--------------------------

இந்த ஊரைச் ஜெயங்கொண்டம் பேருந்து நிலையத்திற்கு வந்து செல்லும் கோகுல், விநாயகா என்னும் சிற்றுந்தில் ஏறி அடையலாம். அல்லது திருச்சிராப்பள்ளி-சிதம்பரம் நெடுஞ்சாலையில் உள்ள குருகாவலப்பர்கோயில் என்னும் ஊரின் பேருந்து நிறுத்தத்தில் இறங்கி இரண்டு கல் தொலைவு நடந்து அடையலாம். கங்கைகொண்ட சோழபுரத்திற்குத் தென்மேற்கில் இந்த ஊர் உள்ளது.

மக்கள் தொகையும் வாழ்க்கையும்
----------------------------

நூறு குடும்பங்கள் இந்த ஊரில் இருக்கும்.தொடக்கப்பள்ளி,பால் உற்பத்தியாளர் கூட்டுறவுச் சங்கம் உண்டு.தொடக்க வேளாண்மைக் கூட்டுறவு வங்கியும் உண்டு.காளியம்மன்கோயில்,திரௌபதை அம்மன் கோயில், ஐயனார்கோயில், பிடாரியம்மன் கோயில்,வீரனார்கோயில் உள்ளன. வன்னியர்,பிள்ளைமார்,தாழ்த்தப்பட்ட இன மக்கள் வாழ்கின்றனர்.பொன்னேரியால் வேளாண்மை நடைபெறுகிறது.இந்த ஊரில் பிறந்தவர்கள் பலர் நல்ல கல்வியறிவு பெற்று அரசுப் பணிகளில் உள்ளனர். பலர் வெளிநாடு சென்று பணியில் உள்ளனர். அமைதியான ஊர் என்பதால் வெளியூர் மக்கள் பலர் வந்து தங்கி இந்த ஊரின் அமைப்பை மாற்றியுள்ளனர்.

இந்த ஊரில் உள்ள திரௌபதை அம்மன் கோயிலில் பாரதக்கதை சிறப்பாக பாடப்படுவது உண்டு.தீமிதி,நாடகம் என மக்களின் பொழுதுபோக்கு இருந்தது. காமன் கோயில் திருவிழாவும் நடைபெறும்.

புகழ்பெற்றவர்கள்
----------------

* [முனைவர் மு.இளங்கோவன்]
**மைக்ரோசாப்டினால் சான்றிதழ் அளிக்கப்பட்ட வல்லுனர்கள்** மைக்ரோசாப்டினால் இணையமூடாக நடைபெறும் தேர்வுகளில் வெற்றி பெற்றவர்கள் ஆவர். 

மைக்ரோசாப்டினால் சான்றிதழ் அளிக்கப்பட்ட வல்லுனர்கள் (MCP) ஆவதற்கு ஆகக் குறைந்தது மைக்ரோசாப்டின் ஓர் பரீட்சையிலேனும் சித்தியடைந்திருத்தல் வேண்டும். 

MCP பல்வேறு பட்ட பல்வேறு துறைகளில் சான்றிதழ் அளித்து வருகின்றது. இவ்வாறு சான்றிதழ்களைப் பெறுவதற்குத் தொடர்ச்சியாக பல பரீட்சைகளில் சித்தியடைய வேண்டும். பிரபலான சான்றிதழ்களாவன MCP, மைக்ரோசாப்ட் சான்றிதழ் அளிக்கப் பட்ட சிஸ்டம் பொறியியலாளர்கள் (எஞ்ஜினியர்ஸ்), மைக்ரோசாப்டினால் சான்றிதழ் அளிக்கப் பட்ட தகவற் தள நிர்வாகிகள் போன்றவையாகும். இதுபற்றிய விபரங்களை மைக்ரோசாப்டின் உத்தியோகபூர்வ கல்விகற்கும் இணையத்தளத்தில் பார்வையிடலாம். 

சிலவேலைகளிற்குப் பெரும்பாலும் இயங்குதளம் தொடர்பாக அறிவதற்கு MCP சான்றிதழ்களை விரும்புகின்றார்கள். இதனைப் போன்றே பிரபலமான நிறுவனங்களான சண்மைக்ரோ சிஸ்டம், ரெட்ஹட், சிஸ்கோ போன்ற நிறுவனங்களும் சான்றிதழ்களை வழங்கி வருகின்றன. 

அமெரிக்க மற்றும் ஐரோப்பிய நாடுகளில் பரீட்சைக் கட்டணமானது 125 அமெரிக்க டாலர்கள் ஆகும். இலங்கையில் இதன் பரீட்சைக் கட்டணமானது 50 டாலர்கள் ஆகும். இப்பரீட்சையானது 2-3 மணித்தியாலங்கள் நீடிக்கும் இதில் 50 முதல் 90 வரையான கேள்விகளிற்கு விடையளிக்க வேண்டும். இதில் பல்தேர்வு வினாக்கள், இழுத்துக் கொண்டு போடுதல் (drag and drop), தீர்வுகளை உருவாக்கும் வினாகள் அடங்கியிருக்கும். 

மைக்ரோசாப்ட் அக்டோபர் 2005 இல் அதன் பரீட்சைகளை மீள் புனருதாரணம் செய்து மூன்று படிகளூடான பரீட்சையாக மாற்றியமைத்தது.

சான்றிதழ்கள்
------------

### மைக்ரோசாப்ட்டினால் சான்றிதழ் அளிக்கப்பட்ட சிஸ்டம் பொறியியலாளர்கள்

மைக்ரோசாப்ட்டினால் சான்றிதழ் அளிக்கப்பட்ட சிஸ்டம் பொறியியலாளர்கள் (MCSE) இதுவே மைக்ரோசாப்டின் நன்கு பிரபலான தேர்வாகும். இத் தேர்வானது வர்தகத் தேவைகளைக் கண்டறிந்து அலசி ஆராய்ந்து, தீர்வுகளை வடிவமைத்து நடைமுறைப் படுத்துவதாகும். 2006 ஆம் ஆண்டுப் படி MCSE பரீட்சைகள் விண்டோஸ் 2000 மற்றும் விண்டோஸ் 2003 சேவர் இரண்டு பாதைகளூடாக இருவேறு பட்ட பரீட்சைகள் மூலம் அடையலாம். 

MCSE 2003 இல் 6 முக்கியமான பரீட்சைகளுடன் (4 வலையமைப்புத் தொடர்பான, ஓர் கிளையண்ட் இயங்குதளம் மற்றும் ஓர் வடிவமைப்புத் தேர்வு) அத்துடன் ஓர் விருப்பத்திற்குரிய தேர்வு. MCSE 2000 இல் 5 முக்கியமான தேர்வுகளுடன் (4 இயங்கு தளம் தொடர்பான பரீட்சைகளுடன் 1 வடிவமைபுப் பரீட்சை) மற்றும் 2 விருப்பத்திற்குரிய தேர்வுகளில் சித்தியடைய வேண்டும். 

### மைக்ரோசாப்டினால் சான்றிதழ் அளிக்கப்பட்ட பிரயோகங்களை விருத்தி செய்பவர்

மைக்ரோசாப்டினால் சான்றிதழ் அளிக்கப்பட்ட பிரயோகங்களை விருத்தி செய்பவர் (MCAD) ஓர் ஆரம்பகட்ட நிரல்லாக்கரின் சான்றிதழாகும். பெரும்பாலானவை மைக்ரோசாப்டின் .நெட் (Microsoft .NET) அபிவிருத்தி தொடர்பானதாகும். 

### மைக்ரோசாப்டினால் சான்றிதழ் அளிக்கப்பட்ட தீர்வுகளை விருத்தி செய்பவர்

மைக்ரோசாப்டினால் சான்றிதழ் அளிக்கப்பட்ட தீர்வுகளை விருத்தி செய்பவர் (MCSD) சான்றிதழே மைக்ரோசப்டின் நிரலாக்கலில் வழங்கப் படும் அதியுயர் சான்றிதழாகும்.

மேலும் காண்க
------------

சிஸ்கோ தொழில்நுட்ப தேர்வுகள்
**இந்திரா காந்தி படகுப் போட்டி** (*Indira Gandhi Boat Race*) ஒவ்வோர் ஆண்டும் இந்தியாவின் கேரள மாநிலத்தில் நடைபெறுகிறது. திசம்பர் மாதக் கடைசி வாரத்தில் கொச்சி நகரின் உப்பங்கழியில் நீர் விளையாட்டாகவும் திருவிழாவாகவும் இது நடைபெறும். இது கேரளா முழுவதும் பிரபலமானது மற்றும் நேரு கோப்பை படகுப் போட்டி, சம்பக்குளம் மூலம் படகுப் போட்டி, ஆரண்முலா உத்திரட்டி வல்லம்களி, பிப்பப்பட் ஜலோத்ஸவம் மற்றும் குமரகம் படகுப் போட்டி போன்ற பல்வேறு படகுப் போட்டிகள் போன்று பிரபலமானது.

இந்தியாவின் மறைந்த பிரதமர் இந்திரா காந்தியின் நினைவாக இந்தப் பந்தயம் தொடங்கப்பட்டது. இந்தப் பந்தயத்தை மிகவும் தனித்துவமாக்குவது போட்டியாளர்களின் விளையாட்டு உணர்வு. ஏறக்குறைய 150 பேர், ஒவ்வொருவரும் வெவ்வேறு கிராமத்தைப் பிரதிநிதித்துவப்படுத்தி, விளையாட்டின் போது கடுமையான விதிகளைப் பின்பற்றுவதாக உறுதியளித்துப் பங்கேற்கின்றனர். பயிற்சி அமர்வுகள் மற்றும் திருவிழா நாட்களில் அவர்களுக்கு உணவு உள்ளிட்ட வசதியினை கிராமவாசிகள் அல்லது வசதி படைத்தவர்களின் பொறுப்பாகும். இவர்கள் பெரும்பாலும் போட்டியின் முழு செலவையும் ஏற்றுக்கொள்வார்கள். இந்திரா காந்தி படகுப் போட்டிக்கான ஏற்பாடுகள் பல வாரங்களுக்கு முன்பே தொடங்குகின்றன.

படகுப் போட்டியில் பங்கேற்பவர்களை உற்சாகப்படுத்த ஆயிரக்கணக்கான மக்கள் நீர்நிலைகளில் குவிகின்றனர். கேரளாவில் நடத்தப்படும் பெரும்பாலான பந்தயங்கள் அவை எவ்வாறு தோன்றின என்பதற்குப் பின்னால் சுவாரஸ்யமான புராணக்கதைகள் உள்ளன. பாம்பு படகுகள் தண்ணீர் வழியாகச் செல்ல மத்தி எண்ணெய் தடவப்படுகிறது. வழக்கமாக, ஒரு பாம்புப் படகில் நான்கு தலைக்கட்டு வீரர்கள், 25 பாடகர்கள் மற்றும் 100 முதல் 125 துடுப்பு வீரர்கள் இருப்பார்கள். வஞ்சிப்பாட்டு அல்லது படகோட்டியின் பாடலின் வேகமான தாளத்திற்கு இசைவாகப் படகினைச் செலுத்துவார்கள்.

மேற்கோள்கள்
-----------

1. ↑  "Indira Gandhi Boat Race returning to Kochi after 27 years". October 1, 2019 – www.thehindu.com வழியாக.
2. ↑  "Indira Gandhi Boat Race set to make a comeback to city after 27-year hiatus". *The New Indian Express*.
3. ↑  "Indira Gandhi Boat Race returning to Kochi after 27 years". *OnManorama*.
4. ↑   *Discover India by Rail*. 2005-11-01. .
5. ↑   *Indian Encyclopaedia*. 2002. .
6. ↑  "Kochi ends 27-years long hiatus; gets back Indira Gandhi Boat Race".
7. ↑  "Indira Gandhi Boat Race - Indira Gandhi Boat Race Cochin, Indira Gandhi Boat Race Kochi Kerala". *www.cochin.org.uk*.
8. ↑  "Snake boats to race in Kochi as Indira Gandhi boat race makes comeback after 16 years". *The New Indian Express*.
**தோட்டக்காட்டு மாதவி அம்மா** (*Thottakkattu Madhavi Amma*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். பிரித்தானிய இந்தியாவின் கொச்சியில் முதலாவது மன்னர் அரசின் சட்டமன்றத்தை உருவாக்கிய உறுப்பினர்களில் இவர் முக்கியமானவராவார். கொச்சின் திவான் பெசுகர் மற்றும் கவிஞர் தோட்டக்காட்டு இக்காவம்மா தம்பதியினருக்கு தோட்டக்காட்டு மாதவி அம்மா மகளாகப் பிறந்தார்,  இந்தியாவில் சட்டமன்றத்திற்காக தேர்ந்தெடுக்கப்பட்ட முதல் பெண் உறுப்பினர் தோட்டக்காட்டு மாதவி அம்மா என்ற சிறப்பு இவருக்கு உண்டு.  சமூக சீர்திருத்தவாதியான மன்னத்து பத்மநாபனை இவர் திருமணம் செய்து கொண்டார்.

குடும்பம்
---------

மாதவி அம்மாவுக்கு முதல் திருமணம் வல்லபனுன்னி எராடியுடன் நடந்தது. இந்த தம்பதியருக்கு நாராயண மேனன் மற்றும் வல்லபனுன்னி மேனன் என்ற இரண்டு மகன்கள் பிறந்தனர். திருமணத்திற்கு பின்னர் பத்து ஆண்டுகளுக்கு உட்பட்ட காலத்திலேயே எராடி காலமானார். பல ஆண்டுகள் தனியாக வாழ்ந்த மாதவி அம்மா, நாயர் சமூகசேவை சங்கத்தின் நிறுவனரும் சமூக சீர்திருத்தவாதியுமான மன்னத்து பத்மநாபனை சந்தித்து திருமணம் செய்துகொண்டார். மன்னத்து பத்மநாபனுக்கும் இது மறுமணமாகும். இதன் பொருட்டு மாதவி அம்மா கொச்சியிலிருந்து திருவாங்கூருக்கு இடம்பெயர வேண்டியிருந்தது. கோட்டயம் மாவட்டத்தில் உள்ள பெருன்னாவின் அருகில் அமைந்துள்ள சங்கனாச்சேரிக்கு மாதவி அம்மா குடியேறினார். மூத்த மகன் நாராயண மேனன் திருவிதாங்கூரில் ஆறுமன அம்மவீட்டைச் சேர்ந்த பவானி தங்கச்சியை மணந்து கொண்டார். வல்லபனுன்னி மேனனும் திருவிதாங்கூரிலேயே திருமணம் செய்து கொண்டு அலுவாவில் குடியேறினார்.

மேற்கோள்கள்
-----------

1. ↑  "Bharatha Kesari Mannath Padmanabhan". 2008-02-13. 2008-02-13 அன்று மூலதளத்திலிருந்து பரணிடப்பட்டது எடுக்கப்பட்டது. 2020-04-30 அன்று பார்க்கப்பட்டது.
2. ↑  History of Kochi பரணிடப்பட்டது 3 மே 2006 at the வந்தவழி இயந்திரம்
**பதூம் அல்லது பதம்** (**Padum** Or **Padam**) இந்தியாவின் வடக்கில் உள்ள லடாக் ஒன்றிய பகுதியின் கார்கில் மாவட்டத்தின் சன்ஸ்கார் வருவாய் வட்டத்தில் அமைந்த பேரூராட்சி ஆகும். இவ்வூர் சன்ஸ்கார் மலைத்தொடரில் 3669 மீட்டர் உயரத்தில் உள்ளது. திபெத்திய பௌத்த மதகுருவான பத்மசாம்பவர் பெயரில் இந்த ஊருக்கு பதூம் அல்லது பதம் எனப்பெயரிட்டனர். இது கார்கில் நகரத்திற்கு தென்கிழக்கே 230.7 கிலோ மீட்டர் தொலைவிலு; லே நகரத்திற்கு தென்மேற்கே 445.6 கிலோ மீட்டர் தொலைவிலும் உள்ளது. பதூம் நகரத்திலிருந்து லே செல்ல கார்கில் வழியாகச் சுற்றிச் செல்ல வேண்டும். தற்போது இமாச்சலப் பிரதேசத்தின் தார்ச்சாவிலிருந்து நேரடியாக லே நகரத்திற்கு செல்ல சாலை நிறுவப்பட்டு வருகிறது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பு படி 261 குடும்பங்கள் கொண்ட பதூம் ஊரின் மக்கள் தொகை 1,538 ஆகும். அதில் ஆண்கள் 808 மற்றும் பெண்கள் 730 ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.72% ஆகவுள்ளனர்.

போக்குவரத்து
------------

இமாச்சலப் பிரதேசத்திலிருந்து லே நகரம் செல்ல கார்கில் வழியாகச் சுற்றிச் செல்ல வேண்டியுள்ளது. இதனால் பயண நேரத்தைக் குறைக்க புதிதாக லே மாவட்டததின் நிம்குவிலிருந்து, இமாச்சலப் பிரதேசத்தின் லாகௌள்-ஸ்பீதி மாவட்டத்தின் தார்ச்சா வரை புதிய சாலை நிறுவப்படுகிறது.இச்சாலைப் பணி 2023ம் ஆண்டிற்குள் முடிக்க திட்டமிடப்பட்டுள்ளது.

மேற்கோள்கள்
-----------

1. ↑  Padam Population 2011 - Kargil, Ladak
2. ↑  Nimmu–Padum–Darcha road

ஆதார நூற்பட்டியல்
-----------------

* Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. ISBN 0-19-564546-4.
* Osada *et al.* (2000). *Mapping the Tibetan World*. Yukiyasu Osada, Gavin Allwright, and Atsushi Kanamaru. Reprint: 2004. Kotan Publishing, Tokyo. ISBN 0-9701716-0-9.
* Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. ISBN 0-908086-21-0.

வெளி இணைப்புகள்
---------------

* Photos of Padum
* Images taken at the Karsha Monastery, near Padum
**கோட்டூர் ஊராட்சி ஒன்றியம்** , இந்தியாவின் தமிழ்நாட்டின்  திருவாரூர் மாவட்டத்தில் உள்ள பத்து ஊராட்சி ஒன்றியங்களில் ஒன்றாகும். கோட்டூர் ஊராட்சி ஒன்றியம் நாற்பத்தி ஒன்பது ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கோட்டூரில் இயங்குகிறது.

மக்கள் வகைப்பாடு
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி, கோட்டூர் ஊராட்சி ஒன்றியத்தின் மொத்த மக்கள்தொகை 1,07,525 ஆகும். அதில் பட்டியல் இன மக்களின் தொகை 50,118 ஆக உள்ளது. பட்டியல் பழங்குடி மக்களின் தொகை 129 ஆக உள்ளது.

ஊராட்சி மன்றங்கள்
-----------------

கோட்டூர் ஊராட்சி ஒன்றியத்தில் உள்ள 49 கிராம ஊராட்சி மன்றங்களின் விவரம்;
 •  விக்கிரபாண்டியம்
 • வெங்கத்தான்குடி
 • வாட்டார்
 • வல்லூர்
 • திருநெல்லிக்காவல்
 • திருமக்கோட்டை
 • திருக்களார்
 • தெற்கு நாணலூர்
 • தென்பரை
 • சித்தமல்லி
 • செருவாமணி
 • செருகளத்தூர்
 • சேந்தங்குடி
 • சேந்தமங்கலம்
 • ரெங்கநாதபுரம்
 • இராதாநரசிம்மபுரம்
 • புழுதிக்குடி
 • பெருகவாழ்ந்தான்
 • பனையூர்
 • பள்ளிவர்த்தி
 • பாளையக்கோட்டை
 • பாலையூர்
 • பைங்காட்டூர்
 • ஒரத்தூர்
 • நொச்சியூர்
 • நல்லூர்
 • மேலநத்தம்
 • மாவட்டக்குடி
 • மண்ணுக்குமுண்டான்
 • மழவராயநல்லூர்
 • குறிச்சிமூலை
 • குறிச்சி
 • குன்னியூர்
 • கும்மட்டித்திடல்
 • கோட்டூர் தோட்டம்
 • கோட்டூர்
 • கெழுவத்தூர்
 • கருப்புக்கிளார்
 • களப்பாள்
 • இருள்நீக்கி
 • எளவனூர்
 • தேவதானம்
 • சேரி
 • ஆலாத்தூர்
 • அக்கரைக்கோட்டகம்
 • ஆதிச்சபுரம்
 • 83 குலமாணிக்கம்
 • 57 குலமாணிக்கம்
 • 49 நெம்மேலி

வெளி இணைப்புகள்
---------------

* திருவாரூர் மாவட்டத்தின் 10 ஊராட்சி ஒன்றியங்களின் வரைபடம் பரணிடப்பட்டது 2015-07-08 at the வந்தவழி இயந்திரம்

இதனையும் காண்க
--------------

* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

மேற்கோள்கள்
-----------

1. ↑  திருவாரூர் மாவட்ட ஊராட்சி ஒன்றியங்கள்
2. ↑  2011 Census of Panchayat Unions of Thiruvarur District
3. ↑  கோட்டூர் ஊராட்சி ஒன்றியத்தின் கிராம ஊராட்சிகள்

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
**பெரியாச்சி அம்மன்** என்பது நாட்டார் பெண் தெய்வங்களில் ஒருவராவார். இவர் நாட்டார் தெய்வங்களில் மிகவும் கோரமான அமைப்பினைக் கொண்டவர். குழந்தைகளை காக்கும் தெய்வமாக மக்கள் வணங்குகின்றனர்.

உருவ அமைப்பு
------------

பெரியாச்சி அம்மன் எட்டு கைகளைக் கொண்டவர். முன் இரு கைகள் மடியில் கிடத்தியிருக்கும் பெண்ணின் வயிற்றினைக் கிழித்தவாறும், ஒரு கையில் குழந்தையொன்றை தாங்கியபடியும் உள்ளார். மற்ற கைகளில் ஆயுதங்கள் காணப்படுகின்றன. காலுக்கு கீழே ஒரு அரசனை மிதித்தபடி உள்ளார்.

கதை
---

வல்லாளன் எனும் அரசனுக்கு முனிவர்கள் சாபம் தந்திருந்தனர். அதன்படி வல்லாளனுக்கு குழந்தை பிறந்தால் அவன் மரணம் அடைவது உறுதி என்று கூறினர். ஆனால் வல்லாளனின் மனைவிக்கு இறைவி உதவ மூதாட்டி வடிவில் வந்தாள். அவள் வல்லாளனின் மனைவிக்கு பிரசவம் பார்ப்பதற்கு ஒரு நிபர்ந்தனை வைத்தான். குழந்தையை மண்ணில் விழாமல் பாதுகாக்க வேண்டும் என்று கூறினார். மூதாட்டியும் சம்மதம் தெரிவித்து ஒரு பாறையின் மீது அமர்ந்து கர்பிணியை மடியில் கிடத்தி கைகளால் அவளுடைய வயிற்றைக் கிழித்து குழந்தையை கையில் தூக்கிக் கொண்டாள். 

மருத்துவச்சியையும் குழந்தையையும் கொல்ல வல்லாளன் உள்ளே வர, அவனுடன் போரிட்டு வீழ்த்தினாள். கணவனை காக்க எழுந்த மனைவியின் குடலை அள்ளி உண்டாள். மக்களை அவளை பெரிதும் மதித்து வணங்கினார்கள்.

கோயில்கள்
---------

* அம்பகரத்தூர், காரைக்கால் மாவட்டம், புதுச்சேரி
* மாயனூர் செல்லாண்டியம்மன் கோயில், கரூர் மாவட்டம்.

ஆதாரங்கள்
---------

1. ↑  "காப்பகப்படுத்தப்பட்ட நகல்". 2009-09-12 அன்று மூலம் பரணிடப்பட்டது. 2016-10-23 அன்று பார்க்கப்பட்டது.

வெளி இணைப்புகள்
---------------
**செயற்கை நரம்பணு** அல்லது **செய்நரம்பணு** என்பது ஓர் உயிருடம்பில் உள்ள நரம்பணுவைப்போன்ற இயக்கம் கொண்டதாக வுருவாக்கப்பட்ட மிக எளிமையான கணித ஒப்புரு (மாதிரி) ஆகும். செயற்கை நரம்பணுப் பிணையத்தில் அடிப்படை அலகு இந்த செய்நரம்பணு அல்லது செயற்கை நரம்பணுவாகும். செய்நரம்பணுவுக்குப் பல உள்ளிடு இழைகளும், அந்த ஒவ்வொரு உள்ளீடும் ஒவ்வொரு குறிப்பிட்ட வலுவுடன் (நிறை, weight) உள்ளீடு செய்யுமாறும் அமைக்கப்பட்டிருக்கும்.

ஒன்று அல்லது ஒன்றுக்கு மேற்பட்ட உள்ளீடுகளைப் பெற்று, அவற்றின் நிறைகளையும் கணக்கில் கொண்டு ஒரு தொகையை கணக்கிட்டு ஒரு வெளியீட்டைத் தரும். பொதுவாக இந்த தொகையீடு எதோ ஒரு வகையில் வெவ்வேறு உள்ளீடுகளைக் கூட்டாக நிறைகளோடு கணிக்கப்பட்டு ஒரு ஏவல்சார்பு விளைவை உண்டாக்கும். உள்ளீடுகளைத் நிறைப்படி தொகுத்து ஒரு மாற்றல்சார்பு (transfer function) முறைப்படி அனுப்பப்படும்.

கூறுகள்
-------

* உள்ளீடுகள்/inputs
* நிறைகள்/weights
* தொகையீடு/summation
* ஏவல் சார்பு/activation function
* வெளியீடு/output

கணித அடிப்படை
-------------

ஒரு தரப்பட்ட செயற்கை நரம்பணுவுக்கு *m* + 1 உள்ளீடுகள் *x*0 through *x**m* வரையான உள்ளீட்டு சமிக்கைகளும் அவற்றின் weights *w*0 through *w**m* எனக் கொள்க. முதலாவது உள்ளீடு *x*0 பொதுவாக +1 என்ற பெறுமதியைப் பெறும். இதலால் இது ஒர் சாய்வு கொண்ட உள்ளீடு (*bias* input), with *w**k*0 = *b**k*. இதனால் உண்மையில் *m* உள்ளீடுகளே நரம்பணுவுக்கு உள்ளன, அவை from *x*1 to *x**m*.

நரம்பணுவின் *k* வது வெளியிடு பின்வருமாறு அமையும்:

{\displaystyle y\_{k}=\varphi \left(\sum \_{j=0}^{m}w\_{kj}x\_{j}\right)}
Where {\displaystyle \varphi } (phi) is the transfer function.

இந்த வெளியீடானாது உயிருடலத்தில் உள்ள நரம்பணுவின் உடலச்சு (axon) போன்றது. இது செலுத்தும் இயக்கக்குறிப்பின் மதிப்பு இதனோடு தொடர்பு கொண்டிருக்கும் அடுத்த நரம்பணுவின் உள்ளீடுகளில் ஒன்றாக இயங்கும். அல்லது வேறு விதமாகவும் இயங்கவல்லது

வெளி இணைப்புகள்
---------------

* Neural networks: A requirement for intelligent systems - (ஆங்கில மொழியில்)